Diari Oficial de la Generalitat Valenciana


Sumari del DOGV 1362, del 08-08-1990 (1990/818427)

DECRET 128/1990, de 23 de juliol, del Consell de la Generalitat Valenciana, pel qual es transformen en Instituts les Seccions de Formació Professional d'Altea i Orihuela a la província d'Alacant.
---------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1990/07/23/128/dof/vci/html**

### Dades del document

Número de DOGV
:   1362

Data del DOGV
:   08-08-1990

Secció del DOGV
:   DISPOSICIONS GENERALS

Número del document
:   1990/818427


Data del document
:   23-07-1990

Organisme emissor
:   Conselleria de Cultura, Educació i Ciència

Tipus de document
:   Decret

Decret 128/1990 de 23 de juliol, del Consell de la Generalitat Valenciana, pel qual es transformen en instituts les seccions de Formació Professional d'Altea i d'Orihuela a la província d'Alacant.  
La Llei Orgànica 8/1985 de 3 de juliol, reguladora del dret l?educació, inclou en l'article 2 com a fins de l'activitat educativa, tant l'adquisició d'hàbits intel·lectuals, tècniques de treball, coneixements científics, tècnics, humanístics, històrics i estètics com la capacitació per a l?exercici d'activitats professionals.  
En aquest ampli context ha de centrar-se la programació dels ensenyaments de Formació Professional en la seua múltiple varietat, el desplegament dels quals és precís contribuir amb l'ampliació de la xarxa de centres públics.  
En compliment del manament constitucional de garantir l?educació i de les Corts Valencianes d'anar progressivament transformant les Seccions de Formació Professional en Instituts, i a fi de cobrir el dèficit de llocs escolars d?aquest nivell d'ensenyaments en les localitats on, amb més intensitat, fa falta -fomentar l?oferta en els estudis de caràcter professional posteriors a l?Educació General Bàsica, s'han iniciat els tràmits per a l?execució d'alguns projectes d'obres a les localitats d'Altea i Orihuela (Alacant), per això, d'acord amb la planificació prevista, pertoca crear els respectius centres escolars.  
En virtut d'això, segons que disposa l'article 17 de la Llei Orgànica 8/1985, de 3 de juliol, reguladora del dret a l?educació, a proposta del Conseller de Cultura, Educació i Ciència i prèvia deliberació del Consell de la Generalitat Valenciana en sessió celebrada el dia 23 de juliol de 1990,  
DECRETE:  
Article únic  
Es transformen en Instituts de Formació Professional les actuals Seccions d'aquest nivell educatiu actualment existents a les localitats d'Altea i Orihuela (Alacant), amb la capacitat que s'indica en l'annex del present Decret.  
DISPOSICIO TRANSITORIA  
Mentre s?executen els projectes d'obres prevists en els Instituts de Formació Professional que es creen, aquests s'ubicaran provisionalment en els domicilis que ocupen les Seccions actualment existents, quedant suprimides les seues activitats a partir de la posada en funcionament dels respectius Instituts.  
DISPOSICIONS FINALS  
Primera  
Es faculta el Conseller de Cultura, Educació i Ciència perquè adopte les mesures necessàries envers l?execució del present Decret i determine, en cada cas, la data en què els Instituts hauran d'iniciar el funcionament i els ensenyaments, graus, professions, branques i especialitats que han de fer-se.  
Segona  
El present Decret entrarà en vigor el mateix dia que es publique en el Diari Oficial de la Generalitat Valenciana.  
València, 23 de juliol de 1990.  
El President de la Generalitat Valenciana,   
JOAN LERMA I BLASCO  
El Conseller de Cultura, Educació i Ciència,   
ANTONIO ESCARRE ESTEVE  
ANNEX  
Servei Territorial de Cultura i Educació. Alacant  
Municipi: Altea.   
Localitat: Altea.   
Denominació: Institut de Formació Professional.   
Domicili: C/ Generalisimo, núm. 21 (provisional).   
Capacitat: 360 llocs escolars (transformació de la Secció de FP)  
Municipi: Orihuela.   
Localitat: Orihuela.   
Denominació: Institut de Formació Professional.   
Domicili: carretera d'Orihuela a Aneva, km. 4 (provisional).   
Capacitat: 600 llocs escolars (transformació de la Secció de FP)


Còpia Permalink ELI